
Resumé: Det overordnede formål med dette studie var at undersøge, hvordan en handlings- 
rettet og community psykologisk tilgang påvirkede et socialt udsat boligområde og deltagernes 
opfattelse af sig selv og hinanden (unge drenge, 12-16 år). I den forbindelse blev der sam- 
skabt (co-created) et socialt eksperiment over en toårig periode imellem forsker, praktikere og 
deltagere. En multi-method tilgang blev anvendt for at sikre socialt robust viden. Metoderne 
omfattede spørgeskemaer, interviews, feltarbejde og observationer. Gennem interventionspe- 
rioden blev der rapporteret flere resultater på baggrund af projektet, men vigtigst synes at være 
den community psykologiske tilgangs betydning for disse resultater. Den valgte tilgang kan 
anses for at have været det centrale fundament for projektets succes i forhold til at engagere 
unge drenge på kanten af samfundet i en fælles skabelsesproces. I denne artikel fokuseres på 
fordelene ved at benytte en community psykologisk tilgang, når man ønsker at arbejde med 
idrætspsykologi i et socialt udsat boligområde. 

Abstract: The overall purpose of this study was to examine how a transformative and commu- 
nity psychological approach could affect a socially challenged neighbourhood and participants’ 
perceptions of involvement (young boys, 12-16 years). A social research experiment lasting 
2 years was co-created between researchers, practitioners and participants. A multi-method 
approach was used to ensure that thorough and socially robust knowledge was produced. 
Methods used included questionnaires, interviews, fieldwork and observations. Although sev- 
eral notable results emerged throughout the intervention period, the most important results 
were related to the significance of the overall approach regarding these results. Despite the 
challenges faced by researchers, when engaging youth at the margins of society in a co-creation 
process, the approach seemed valuable. Giving the participants the possibility to engage them- 
selves, through empowerment initiatives, seems to be a confounding reason for the success of 
the project. Hence, this article will focus upon the benefits of using a community psychological 
approach when working with exercise psychology in a socially deprived community. 

indledning 


Idreetspsykologi, savel som psykologi i almindelighed, er fagdiscipliner 
hovedsagligt præget af et individuelt fokus (personen sættes i centrum). 
Dermed er det i hovedreglen klienten, som er omdrejningspunktet, med- 
førende at indsatser, forløb og interventioner tager udgangspunkt i at 
løse individets udfordringer eller problemer med afsæt i dets opfattelse 
af verden. Desforuden bygger en række psykologiske teorier og megen 
forskning på en positivistisk videnskabsforståelse, hvorved sandheder 
og idealer opstilles som almengyldige (Reason & Bradbury, 2008). Det 
kan fx påpeges, at moderne psykologiske tilgange, såsom dele af kogni- 
tionspsykologien, reelt inspireres af positivistisk videnskabsforståelse, 
især fordi der har været en tendens til at foretrække kvantitative under- 
søgelser og videnskabelse frem for andre undersøgelsestilgange (Berliner, 
Høffding, & Hakesberg, 2005). Samlet set peger det på psykologien som 
en forskningstradition præget af et individuelt fokus (Orford, 2008). 

Til nogen grad er idrætspsykologien i Skandinavien også præget af et 
individuelt fokus, hvor fx atleters life skills (planlægning, indre dialog 
etc.) ofte søges trænet gennem individuelle teknikker (Henriksen, Lar- 
sen, Storm, & Ryom, 2014). Med amerikansk inspiration fra Mental Skills 
Training programmes (MST) (Danish, Taylor, Hodge, & Heke,2004; 
Gould & Carson, 2008), har life skills således haft en stor indflydelse på 
sportspsykologien igennem de senere år (Hardcastle, Glassey, Hagger, & 
Tye, 2015). I modsætning til dette er en holistisk og økologisk bølge vokset 
frem i bl.a. Danmark og Sverige (Henriksen & Stambulova, 2017), hvor 
fokus har været på kultur og miljø. 

Som forfattere af denne artikel søger vi at supplere med en tilgang, 
der udvider bredden i den skandinaviske idrætspsykologi, ved at frem- 
lægge et perspektiv, der sætter fokus på fællesskabet som dynamisk 
faktor til social forandring. Denne artikel tager derfor udgangspunkt i 
community psykologi’ (CP), som sætter fokus på personen i konteksten 
(Orford, 2008), hvorved vi mener at undgå en individualisering af sociale 


1 Omtales også i nogle kredse som samfundspsykologi og i England undertiden som social 
therapy (Orford, 2008). Det ses som en tilgang associeret med og udsprunget af økologisk 
psykologi og aktionsforskning (Berliner, Høffding & Hakesberg, 2005). 

problemstillinger. I CP søges det at placere dynamikker og fænomener, 
som traditionelt placeres ’indeni’ personen, igennem en forståelse af en 
helhed af person og omgivelser (Berliner et al., 2005). Derfor lægges der 
veegt pa den eller de livssituationer, en eller flere personer eller communi- 
ties eller fællesskaber befinder sig i, som afgørende for udvikling. 

Til trods for at de skandinaviske lande er kendetegnet ved et stærkt 
velfeerdssystem, øges den sociale ulighed (især i Danmark), drevet af 
stigende indkomstforskelle imellem toppen og bunden af samfundet 
(Danmarks Statistik, 2015). Den ogede afstand medforer, at samfundets 
borgere i ringere grad interagerer med hinanden, hvorved det kan risike- 
res, at medlemmer i samfundet bliver fremmede for hinanden (Putnam, 
2000). Samtidig viser undersøgelser, at især born, unge og voksne med 
migrationsbaggrund har store vanskeligheder med uddannelse, job og 
aktiv deltagelse i samfundet (Danmarks Statistik, 2015). 

Samfundsmæssige og lokale udfordringer, som de her beskrevne, er 
særligt interessante i et CP-perspektiv. CP tager udgangspunkt i bære- 
dygtige og inddragende interventioner igennem praktisk arbejde i lokal- 
miljø og med deltagerne og er inspireret af aktionsforskning. En tilgang 
som synes at få stigende betydning for at løse bestemte samfundsbetin- 
gede udfordringer og mindske den sociale skævhed. 


Aktionsforskning 
For at forstå CP, er det mest befordrende at starte ved at give læseren en 
forståelse af aktionsforskning’. Malet med CP er nemlig at øge livskva- 
litet igennem kollaborativ forskning og handlinger, aktionsforskning er 
således fundamentet for denne type forskning (Orford, 2008). 

At definere hvad aktionsforskning indebærer, og hvordan den bedri- 
ves, er en kompleks udfordring’, da tilgangen er opstået og sammensat 
af flere forskellige forskningsretninger (Brydon-Miller, Greenwood, & 


2. Aktionsforskning trækker pa det deltagende forskningsparadigme (Heron & Reason, 1997), hvil- 
ket dog ikke vil blive yderligere beskrevet i denne artikel. 

3 En større uddybning af aktionsforskning vil ikke forefindes i denne artikel, da fokus vil blive lagt 
på CP. For mere uddybende information om aktionsforskning, kan henvises til SAGE Handbook 
of Action Research. 

Maguire, 2003; Duus, Husted, Kildedal, Laursen, & Tofteng, 2014). Som 
en alment accepteret grundpreemis for denne forskningsretning kan føl- 
gende pointeres: Hvis et individ skal forandre sig, er sandsynligheden 
for dette storre, hvis individet oplever (demokratisk) medbestemmelse og 
gøres ansvarlig i beslutningstagning (Nielsen & Nielsen, 2015). En sådan 
grundpremis medfører, at aktionsforskning beskæftiger sig med varig 
social forandring af en given lokal kontekst igennem feelles handlinger 
(Reason & Bradbury, 2008). Handling, involvering og refleksion skal der- 
med forstas som centrale elementer i et handlingsrettet perspektiv, hvor 
processen stottes op omkring teori (bruges ofte som guidelines) og er 
indlejret i praksis i samarbejde med andre (Nielsen & Nielsen, 2015). Det 
handler altsa groft sagt om at involvere deltagerne i forskningsprocesser. 
Gennem forskellige former for samskabelse udvikler deltagere og for- 
sker(e) feelles meninger og viden, der kan lose hverdagens udfordringer 
i fx et lokalmiljo. Aktions- og handlingsrettet forskning er fundamentet 
for CP, fordi denne tilgang netop fokuserer pa feellesskab, socialt samspil 
og et emancipatorisk perspektiv. 


Community psykologi 

Community psykologi (CP) som psykologisk tradition er udviklet med 
stærk inspiration fra og som en videreudvikling af aktionsforskning 
indenfor en psykologisk kontekst (Berliner et al., 2005; Orford, 2008). 
CP tilstræber teoretisk og praktisk at na ud til de ofte ”oversete” dele af 
befolkningen sasom marginaliserede, fattige og undertrykte (Berliner et 
al., 2005). Overordnet er ambitionen at udvikle en psykologisk forstaelse 
pa baggrund af de eksisterende sammenhenge, konstrueret af organisa- 
tionsformer og forstaelser/meninger, som gor sig gældende i lokalområde 
og samfund (Berliner et al., 2005). Vægten lægges pa forståelse af helhe- 
den af individers livssituation med inspiration fra okologisk psykologi 
(Bronfenbrenner & Morris, 2006). I CP bliver et fokus pa relationen imel- 
lem individet og et eller flere miljøer særligt interessant. Denne relation 
er historisk influeret, det være sig gennem fx de værdier, meninger og 
handlemuligheder, som kendetegner det pågældende nær- eller lokal- 
miljø. I CP har lokalmiljøet således stor betydning for det enkelte individs 

muligheder og måder at handle pa. Kloos og kolleger (2012) fremhæver 
dette ved at illustrere de mange og sammenveevede okologiske niveauer 
indenfor CP i figur 1. Hvert enkelt eller flere af disse niveauer kan være 
analyserammen for et studie, men det centrale er, at alle niveauer skal 
betragtes som indbyrdes afhængige og derfor ma forstås som et hele. 


Figur 1. Illustration af de økologiske niveauer for analyse indenfor CP (Kloos et al., 2012, s. 19). 


CP fjerner sig dermed fra et ensidigt fokus pa individuelt niveau, som 
megen psykologisk teori og praksis som tidligere beskrevet er kendeteg- 
net ved (Orford, 2008). Mange psykologiske traditioner anser det enkelte 
individ som centrum for psykologiske indsatser, mens CP ser lokalmiljget 
og sociale faktorer som afgorende for psykologiske indsatser (Berliner et 
al., 2005) (jf. figur 1). Fra et psykologfagligt perspektiv søger CP således 
at gore op med den stigende individualisering, som vi ser i samfundet 
i dag (Bauman, 2003; Beck, 2002; Giddens, 1997), blandt andet præget 
af en stigende psykologisering og indflydelse fra legevidenskaben pa 

samfundet (Berliner et al., 2005; Rose, 2000; Thualagant, 2011). Psyko- 
logien har sammen med lægevidenskaben til stadighed opnået stigende 
betydning i nutidens samfund (Rose, 2000). Denne betydning omtalte 
Foucault som den diagnostiske-terapeutiske relation, som er præget af 
det medicinske paradigme med sit fokus på at måle, veje og diagnos- 
ticere (Thualagant, 2011). Dette forhold beskrev Foucault med begrebet 
biomagt, som henviser til, hvordan viden bruges aktivt af beslutningsta- 
gere til (usynlig) magtanvendelse i det moderne menneskes liv. Det er 
bl.a. dette magtforhold, hvor borgere i stadig højere grad styres igennem 
usynlig magt, som CP forsøger at modarbejde ved at invitere deltagerne 
og lokalområdet ind i forskningsprojektet med fokus på empowerment". 

Rent formelt bedrives CP ideelt set med følgende forståelse (Orford, 
2008): 


a) Problemet ses som resultat af en udviklingsproces — en historisk 
proces, der påvirkes af den måde, social støtte og magt er udformet 
og fordelt på, 

b) Analyseniveauet er person-i-kontekst, dvs., at den omfatter diskur- 
sive, sociale og materielle livsbetingelser, 

c) Psykologisk indgriben skal placeres så tæt som muligt på de invol- 
verede brugeres dagligdag, 

d) Indgriben er snarere forebyggelse og kompetenceopbygning end 
egentlig behandling, 

e) Indgriben er pro-aktiv, dvs., at man går i dialog med nærmiljøet 
snarere end at afvente, at skaden er sket, 

f) Indgriben baserer sig på, at den psykologiske fagviden stilles til dis- 
position for alle involverede, og 

g) Der ønskes samarbejde med forskellige faggrupper samt med ikke- 
professionelle. 


Denne forståelse betyder, at community psykologen (forskeren) ofte 
agerer som supervisor og rådgiver med fokus på aktiv deltagelse i det 


4 Empowerment kan forstås på følgende måde:”an intentional, ongoing process centered in the local 
community, involving mutual respect, critical reflection, caring, and group participation, through 
which people lacking an equal share of resources gain greater access to and control over those re- 
sources” (Kloos et al., 2012, s. 353). 


126 


IDRATSPSYKOLOGI MED ET COMMUNITY PSYKOLOGISK AFSÆT 


daglige miljo omkring det aktuelle projekt frem for som distanceret 
ekspert. Forsker(e) igangsætter sammen med deltagerne større soci- 
ale processer i et lokalområde ved at skabe ændringer, som i deres 
grundtanke giver det lokale fællesskab magt til at kontrollere beslut- 
ninger, politik og handleplaner, som det selv er involveret i. Kongstan- 
ken i CP er således, at individer og lokalområdet får mulighed for at 
udvikle færdigheder, som de selv efterspørger eller oplever at have 
behov for. 

Det centrale omdrejningspunkt er altså personen-i-konteksten, og fra 
denne synsvinkel er det i konkrete livssammenhænge, hvor problemer 
og ressourcer reelt findes, også der, hvor praktiske perspektiver udvikles, 
og ressourcer inddrages. Derfor er community psykologer interesserede 
i ressourcer i form af måder, hvorpå der konstrueres løsninger, håb og 
sociale værdier i fællesskab (Berliner et al., 2005). 


Et eksempel på CP-forskning: Projekt unge, 

holdspil og medborgerskab 

I det følgende rettes fokus mod et konkret projekt, som forfatterne har 
været involveret i, og som bygger på en CP-tilgang. Denne introduk- 
tion skal give læseren en praktisk forståelse af tilgangen samt danne 
ramme om den efterfølgende diskussion af CP som mulig inspiration for 
idrætspsykologi i Skandinavien. 

Mange bydele i Danmark har store sociale udfordringer med mand- 
lige unge og deres evne til bl.a. at tage aktivt ansvar for deres egen livssi- 
tuation. For at skabe nye perspektiver på unges liv tager projektgruppen 
afsæt i disse unge med henblik på at give dem mulighed for at opnå livs- 
kompetencer og gøre dem livsduelige gennem aktiv deltagelse i holdspil, 
forskellige sociale og faglige læringsaktiviteter samt coaching/mentoring. 
Dermed er der søgt konstrueret en arena for personlig og social udvikling 
i lokalmiljøet igennem et fælles tredje”. 


5 Det fælles tredje refererer til produktet af et fælles forløb imellem forsker og deltagere, som 
udgør et nyt fælles vi. Det er således en arena, der er skabt i fællesskab mellem interessenter 
(Duus et al., 2014). 

Til forskel fra den gængse individfokuserede psykologiske forskning 
tages i dette projekt afstand fra top-down-processer. Projektet var rettet 
imod en deltagerorienteret forståelse, dialog og samskabelse af ny viden 
og byggede saledes pa et samspil mellem forskere og aktorer, hvor fokus 
var pa arbejdet med menneskers livsnære problemer i deres konkrete 
hverdag (Reason & Bradbury, 2008). Incitamentet bag tilgangen i dette 
projekt var at udvikle og udbygge empowerment i lokalmiljøet (med 
udgangspunkt i skolen og frivillige, lokale foreninger) og samtidig skabe 
rum for, at de enkelte deltagere oplevede at kunne tage vare på eget liv på 
nye måder (Cargo, 2003). 

Med dette afsæt var det projektets formål at udvikle den enkelte delta- 
gers livsduelighed, selvværd og personlige læringsevne (Cefai, 2009) samt 
at styrke den sociale sammenhængskraft blandt de involverede unge med 
tanke på på længere sigt at styrke den sociale kapital blandt de involverede 
og lokalmiljøet (Putnam, 2000). Det samlede forløb ansporede deltagerne 
til at udvikle nye fortællinger og refleksioner som en væsentlig støtte for 
dem i formuleringen af et fremadrettet livsprojekt (Berliner et al., 2005). 


Design af studiet 


Undersøgelsen og det samlede eksperiment‘ var baseret pa tre studier 
(figur 2), som alle blev afviklet over en 2-årig periode. De tre studier har 
været bearbejdet i en CP-ramme. På et værdiorienteret grundlag arbej- 
dede forskere mod at udvikle eller øge udsatte gruppers autonomi igen- 
nem sociale handlinger (Orford, 2008). Målet var at skabe empowerment 
og sociale ændringer hos og omkring drengene. I praksis blev teoretisk 
viden sat i spil til udvikling af guidelines og idéer i en handlingsrettet 
tilgang, hvor samtlige deltagere har været en del af processen. Viden blev 
dannet i samspil mellem samtlige aktører, hvor oplevelsen og betydnin- 
gen af eksperimentet blev vurderet med data fra flere metoder via mul- 
ti-method-tilgangen (beskrives senere). Tabellen (tabel 1) giver indsigt i 
rammerne for de enkelte studier. 


6 Ifølge Kurt Nielsen (2004) kan aktionsforskning forstås som den ”moderne” afløser for eksperi- 
mentet i samfundsvidenskaben, dog uden sammenligning med klassiske eksperimenter. Derfor 
bruges betegnelsen eksperiment i denne artikel. 

Figur 2. Illustration af de tre særskilt studier, som samlet dannede et fælles tredje for deltagerne. 


Tabel 1. En uddybning af de tre studier i relation til antal deltagere, længde, involverede og metoder. 


Deltagere n = 45 n= 80 n=6 n= 49 
skoleklasser 
Længde 2 år 2 år 3 x 1uge over 2 ar 
2 ar 
Involverede Klubleder og trænere | 26 frivillige Professionel Elever og lærere 
fra lokal fodboldklub, coaches, afvikler, elever 
elever, lærere, elever, lærere, og lærere 
skoleledelse (og rollemodeller fra 
forældre) lokalmiljøet og 
skoleledelse 
Metoder til Interviews, Interviews, Interviews og Interviews og 
monitorering | observationer, observationer og | observationer spørgeskemaer 
af proces og | fokusgruppeinterviews | spørgeskemaer 
rapportering | og spørgeskemaer 


Et fælles tredje 


I CP arbejdes der ofte med introduktion til aktiviteter, som kan udvikle 


sig til et fælles tredje for deltagerne. Det fælles tredje er et begreb hentet 


7 Partnerskolen skal ikke forstås som et studie i sig selv, men som en art kontrolgruppe, som er 
med i tabellen, for at læseren kan danne sig et overblik over det samlede eksperiment. 

fra pædagogikken og hentyder til, at to eller flere mennesker mødes om 
en aktivitet, som alle involverede har interesse i (Husen, 1996). Ved at 
introducere en aktivitet, som har deltagernes interesse, opbygges et rum 
med muligheder, der over tid kan udvikle sig til et feellesskab. Den enkelte 
er i en sådan aktivitet i stand til at være individ i gruppen og har samti- 
dig et tilhorsforhold, som kan udvikle sig til en feellesskabsfolelse blandt 
deltagerne (Husen, 1996). 

I omtalte projekt med navnet ”Unge, holdspil og medborgerskab” blev 
de to aktivitetsformer,® fodbold og coaching, introduceret med henblik 
pa at udvikle et fælles tredje. For fodbold gjaldt det, at et fysisk fællesskab 
kunne vere rammen om sadan et fellesskab (Berliner et al., 2005). Imens 
coaching kunne veere et reflekterende dialogisk feellesskab baseret pa en 
ligeværdig” relation imellem coachene og deres unge samtalepartnere 
(Husen, 1996; Stelter, 2014). 

At udvikle et fælles tredje er en central ambition for mange CP-pro- 
jekter og et vigtigt værktøj i udviklingen af lokalmiljoer. Ved aktivt at 
arbejde med et nyt fælles tredje forsøgte projektet at frigøre sig fra den 
ekspertposition eller terapeutiske relation, som kan opsta i fx kvalitativ 
orienteret forskning (Kvale & Brinkmann, 2009) Aktionsforskerne Ditte 
Tofteng og Mia Husted (2014) udtrykker det pa folgende made: 


”Det fælles tredje er således et forsøg på ikke at efterstreebe lighed i roller og magt, 
hvilket næppe kan lade sig gore, men i stedet arbejde med lighed som voice’, dvs. 
lighed som det, at stemmer tæller” (Duus et al., 2014, s. 143). 


Deltagere og kontekst 

Skolen, som har veret omdrejningspunkt for dette studie, er en dansk 
folkeskole, som ligger i lokalområdet Ydre Nørrebro, København. Ydre 
Nørrebro er efter danske forhold et spraglet område, karakteriseret af 
både velhavende, men også flere socioøkonomisk svagt stillede beboere 
(Hussain, 2014; Schmidt, 2016). I Danmark er socioøkonomisk status 


8 Bemærk at den tredje intervention i projektet (jf. figur 2), læringsdelen, ikke blev igangsat som 
et fælles tredje, hvorfor det ikke beskrives her. 

defineret pa baggrund af uddannelse, indkomst, bolig og arbejdsstatus. 
Omradet omkring Mjolnerparken, hvor hovedparten af deltagerne bor, 
defineres som et sociogkonomisk svagt lokalomrade (Schmidt, 2011). Det 
er et område med meget socialt boligbyggeri og høj arbejdsløshed, især i 
Mjølnerparken. De deltagende drenges familiære baggrunde var hoved- 
sageligt arabiske, som tegner sig for halvdelen af den samlede indvan- 
drerbefolkning på Nørrebro (Schmidt, 2011). Nørrebro som lokalområde 
er kulturelt og demografisk meget blandet og er efter danske forhold 
meget tæt befolket (Schmidt, 2011). Området er kendt af vidt forskellige 
grunde: bandekriminalitet, socialt boligbyggeri, anarkister, religiøse fana- 
tikere, højindkomstboliger, kunstnere og iværksættere (Schmidt, 2011; 
Schmidt, 2016). 


Processen 


Den praktiske proces er et essentielt perspektiv for ethvert CP-projekt. I 
CP arbejdes med levende faser i en dynamisk og kontinuerlig fremgangs- 
måde; kontinuerlig i den forstand, at processen i princippet aldrig har 
et fast defineret slutpunkt. Der igangsættes handlinger, som principielt 
kan fortsætte i det uendelige (Orford, 2008). På denne måde minder CP 
om participatory action research (PAR) i dens form (Reason & Bradbury, 
2008; Orford, 2008). 

Der findes mange forskellige tilgange til proces i CP, og indenfor denne 
videnskabelige retning findes ingen gylden standard. Fremgangsmå- 
den i projekt unge, holdspil og medborgerskab var inspireret af Bridget 
Somekhs (2008) arbejde med aktionsforskning indenfor læring. Bag- 
grunden for dette valg var, at både Somekhs og det nærværende projekt 
tager udgangspunkt i en skole- og læringskontekst. 

Figuren (figur 3) illustrerer processen, som overordnet deles i tre faser: 1) 
Forundersøgelse, 2) Socialt eksperiment og 3) Afrapportering. Bemærk at 
faserne ikke skal forstås som løsrevne, men dynamiske og sammenvævede. 


9 Dette er et filosofisk grundprincip, men i realiteten har projekt unge, holdspil og medborgerskab 
af videnskabelige årsager været tidsbestemt. Dog fortsætter processen, efter projektteamet har 
forladt lokalmiljøet. 


131 


KAPITTEL 6 


Forunder- 
søgelse, 
skabelse af 
partnerskaber 
og fælles 
planlægning 


Introduktion af 
nye tiltag med 

Evt. 

afrapportering 
(formel 

afslutning) 


Monitorering 


Analyse og s 
fortolkning af a nye mag og 
data for at poh even om e 
generere viden indsang af 
om tiltag Gata 


Figur 3. Illustration af processen i projekt unge, holdspil og medborgerskab. 


Fase 1: Forundersggelsen handler om det arbejde, som gik forud for 
det egentlige sociale eksperiment. I forbindelse med dette projekt fandt et 
større feltarbejde sted for at skabe et solidt kendskab til lokalmiljøet og for 
at fa adgang til en for forskerne anden kultur (Thorpe, 2012; Willis, 1993). 
Til dette blev der lagt veegt pa begrebet thick participation, som formule- 
ret af den tyske antropolog Gerd Spittler (2001; 2014). Ifølge Spittler (2014) 
handler thick participation om at være i lære i praksis med naturlige sam- 
taler og observationer, levede erfaringer og sansemettet forskning. Der- 
med søges kulturel viden registreret i forskerens egen krop og først senere 
eksternaliseret i form af data. Begrebet ligner thick description (Geertz, 
1973) i kraft af fokus og vægt på detaljer, men søger i højere grad del- 
tagelsen og deling af sociale oplevelser (Ryom, 2017). Efterfølgende blev 
partnerskaber dannet med relevante aktører i lokalmiljøet, og en fælles 
planlægning af forløbet blev udført med alle involverede inden opstart af 
selve eksperimentet (Reason & Bradbury, 2008). 

Fase 2: Det sociale eksperiment (Nielsen, 2004) og de enkelte studier 
(figur 2 og tabel 1) blev herefter igangsat, monitoreret via flerstrengede 

metodestrategier, efterfulgt af analyse og fortolkning for at generere ny 
viden om tiltaget. Herefter gentoges cyklussen med eventuelle tilpasnin- 
ger af tiltaget pa baggrund af ny viden og deltagernes redefinering i en 
kontinuerlig proces igennem en toarig periode. 

Fase 3: Den formelle afslutning af projektet var i form af afrapporte- 
ring, bl.a. via denne artikel, samt fælles produktion” og øvrige videnska- 
belig publikationer (Ryom, 2017; Ryom, Andersen, & Stelter, 2017; Ryom, 
Stelter, & Plannthin, 2014). 


Metode 


I unge, holdspil og medborgerskab blev en multi-method-tilgang benyt- 
tet for at sikre en omfattende forstaelse af et komplekst projekt, og det 
som Agergaard (2015) karakteriserede som et vildt problem. En sadan 
tilgang benyttes ofte inden for CP, sædvanligvis med udgangspunkt 
i gængse kvalitative metoder (Berliner et al., 2005). Men CP behøver 
ikke udelukkende at anses som en kvalitativ disciplin. Derfor var en 
spørgeskemaundersøgelse en af de anvendte metoder i dette projekt" 
(Greenwood & Levin, 2011; Marti, 2016). Rationalet er, at hvis metoden 
bruges med respekt for værdierne i CP og i overensstemmelse med delta- 
gernes ønsker og behov, kan den give flere nuancer og skabe relevans for 
andre projektinteresserede målgrupper (fx beslutningstagere m.m.). 

Anvendelsen af termen ”multi-method” medfører, at metoderne ikke 
mikses eller integreres, som man fx ser i mixed method-forskning (Brewer 
& Hunter, 2006). Brugen af flere metoder indenfor multi-method er deri- 
mod begrundet i, at enkelte metoder kan supplere hinanden og styrke for- 
modningen om resultaternes relevans (Brewer & Hunter, 2006). 

Når man i CP ofte gør brug af en multi-method-tilgang, er det med 
en ambition om at fremføre et socialt robust billede og dermed fremme 
troværdigheden af undersøgelsen. Det illustreres fx ved, at de inddra- 
gede metoder i unge, holdspil og medborgerskab er valgt med udgangs- 
punkt i at kunne generere righoldig og supplerende data i et komplekst 


10 Se mere pa: http://www.holdspil.ku.dk/forskning/forskningsprojekter/projekt4/ 
u … For en argumentation for hvorfor og hvordan, henvises til afhandlingen for projekt unge, hold- 
spil og medborgerskab (Ryom, 2017). 


133 


KAPITTEL 6 


undersogelsesmiljo. Således har det været relevant at gore brug af en række 
metoder som observation, interviews, fokusgrupper og sporgeskemaer. 

For at sikre gennemsigtighed og troværdighed arbejdes der bl.a. i CP 
metodisk med sigte pa stringent og relevant brug af metoder”? (Roth & 
Bradbury, 2008). Denne ambition betyder, at metoderne ikke skal opleves 
som rigide eller ufleksible for deltagerne. Dermed fokuseres i høj grad 
pa, hvordan metoder bliver brugt, sa de kommer deltagerne til gode og 
opleves meningsfyldte. Overordnet skal ønsket om at bruge flere metoder 
også ses i relation til en ambition om, at den genererede viden skal kunne 
komme deltagerne til gode (Duus et al., 2014). 

Som afsluttende kommentar omkring tilgangen CP og metodebrug 
heri er det en nodvendighed at papege, at CP som tilgang ikke skal forstas 
som ringeagtelse for, hvad der kan karakteriseres som mere traditionelle 
tilgange. Respekt for og paskonnelse af de forskellige paradigmer og til- 
gange til forskning er nodvendig at have in mente, nar en sadan pluralitet 
(som CP i realiteten repræsenterer) forsøges udført indenfor forskning 
(Ospina et al., 2008). 


Diskussion 


På baggrund af det hidtil præsenterede ønskes det nu at diskutere betyd- 
ningen af en tilgang som CP indenfor idrætspsykologi. Spørgsmålet er: 
Hvordan kan denne tilgang give nytte og med hvilke perspektiver. I den 
forbindelse fremlægges væsentlige erfaringer med tilgangen, der er gjort 
på baggrund af det præsenterede eksempel. Diskussionen skal komme 
tættere på, hvilken værdi CP kan tilføre idrætspsykologi. 

Det overstående eksempel fra det CP orienterede forskningsprojekt 
unge, holdspil og medborgerskab tydeliggør, hvordan CP kan bedri- 
ves som del af et idrætspsykologisk forløb. Selvom måden at arbejde på 


12 Dette er kun et af Roth & Bradburys (2008) validitetskriterier, som samlet dækker over: a) 
Hvordan giver projektet værdi, skaber det menneskelig trivsel? b) Engagerer projektet delta- 
gerne, og supporterer det deltagelse og partnerskaber? c) Gør undersøgelsen brug af stringente 
metoder, som er kulturelt relevante? d) Efterlader projektet infrastruktur, som skaber empower- 
ment for deltagerne, som rækker ud over projektet selv? (egen oversættelse). Disse kriterier har 
ageret guidelines for sikringen af kvaliteten af hele projektet. 

adskiller sig fra mere traditionelle tilgange, synes resultaterne fra dette 
studie at påpege en række nye muligheder. 

Med tanke på det nærværende projekt, gør det sig især gældende, hvis 
målgruppen kan karakteriseres som marginaliseret, og/eller nærmiljøet 
er ressourcesvagt. I sådanne omgivelser synes CP især at komme til sin 
ret, da selve tilgangen betyder en bekymring om social retfærdighed, 
inklusion og deltagelse, værdien af diversitet, samarbejde og ressourcer 
(Kloos et al., 2012). Dertil bør det dog understreges, at et ensidigt fokus 
på idrætspsykologiske CP-projekter af denne karakter ikke bør forhin- 
dre projekter med andet sigte i udsatte boligområder. Det kunne ligeledes 
være interessant at se CP-studier udført i fx ressourcestærke miljøer, og 
hvilken betydning de får her. 

Baseret på resultaterne af projekt unge, holdspil og medborgerskab 
(Ryom, 2017) synes projektet at have gavnet både individuelt og socialt/ 
lokalt. Gennem en bred indvirkning på både individ, grupper og hele 
miljøet synes CP at have nogle fordele frem for traditionelle psykolo- 
giske interventioner med fokus på den enkelte. Ved at tage udgangs- 
punkt i lokalmiljøet kan et projekt komme flere aktører til gode, og 
med den rette tilgang kan ændringerne blive bæredygtige, dvs. blivende 
ændringer i lokalområdet, såfremt lokalmiljøet engageres, og der skabes 
empowerment. 

Med udgangspunkt i dette projekt synes det evident, at man ved hjælp 
af et fælles tredje (in casu: fodbold og coaching/mentoring) kan opbygge 
arenaer, som kan påvirke, ændre og styrke lokalmiljøer og aktørerne heri. 
Her synes særligt fysisk aktivitet og coachingpsykologiske interventioner 
at skabe en synergi, som er baseret på vores erfaringer med holdsport/ 
fodbold og gruppecoaching (Ryom et al., 2017). For målgruppen og invol- 
verede aktører var det meningsfuldt, og betydningen af deres direkte 
involvering i projektet var udtalt. 

Foruden at udvikle og styrke lokalområdet synes projektet at bidrage 
til psykosocial udvikling af samtlige deltagere i projektet (Cefei, 2009; 
Gledhill, Harwood & Forsdyke, 2017). Herved kan et omfattende socialt 
projekt få stor betydning for personlig udvikling såsom resiliens/livsdu- 
elighed, kropslige kompetencer, motivation og selvopfattelse. Fire fakto- 
rer, som psykologisk anses som vigtige i psykosocial udvikling (Gledhill 


135 


KAPITTEL 6 


et al., 2017). Perspektiverne i en CP-tilgang er saledes mange og med erfa- 
ringen fra dette studie opnåelige. Samtidigt ma det påpeges, at tilgangen 
er særdeles krævende for forskeren ift. en mere traditionel tilgang (mere 
om dette i et senere afsnit om praktiske implikationer som forsker). 

Med erfaringerne fra dette projekt kan følgende fremhæves som sær- 
lige kendetegn ved anvendelse af CP (Orford, 2008): 


e CP placerer mennesker i deres sociale kontekst 

«+ Magt, empowerment og disempowerment er centrale koncepter i 
CP 

e Praksis i CP betyder, at man samarbejder, hovedsageligt med men- 
nesker i miljøet og med grupper, som synes marginaliserede og 
disempowered 

e CP fordrer brugen af forskellige forsknings- og handlingsrettede 
metoder. 


Ved at bringe det sociale i spil bryder CP med den gængse individfo- 
kusering i psykologien, som også er fremtrædende indenfor idrætspsy- 
kologien. Dette synes at være en essentiel fordel, når forskning og 
udviklingsarbejde har marginaliserede eller udfordrede grupperinger i 
samfundet som målgruppe. 

Endvidere er magt og empowerment centrale elementer i CP, hvilket 
tillægger CP en dybde i kraft af, at CP ikke kun skal forstås som prak- 
tiske handlinger og lokale ændringer, men også af større samfundsmæs- 
sig betydning. Der opereres således både på mikro- og makroniveau i 
CP, hvorved forskning af denne karakter berører både 1., 2. og 3. persons 
perspektiv: (Reason & Bradbury, 2008). 

Praksis i CP omhandler som sagt involvering og samarbejde med fokus 
pa at styrke marginaliserede mennesker eller grupperinger. Derved ori- 
enterer CP sig også mod den såkaldte modus 2-viden"*, der kendetegnes 


13 Indenfor aktionsforskning søger man aktivt at arbejde med alle tre perspektiver som et kende- 
tegn ved sådanne projekter. 

14 Modus 2-viden skal forstås som det modsatte af modus 1 viden, som groft kan karakteriseres 
som den traditionelle videnskabelige måde at producere viden på, med klar adskillelse mellem 
forsker og aftager af viden (Duus et al., 2014). 

ved at være kontekstorienteret, problemfokuseret og tværfaglig (Duus et 
al., 2014). Dermed har CP også et anvendelsesorienteret fokus, ved at søge 
losninger pa menneskers virkelige problemer i deres konkrete hverdag. 
Dette gor CP til ideel samfundsforskning, som giver mere end ’blot’ data 
til forskerne. 

CP som tilgang appellerer til en varieret metodebrug som grundlag for 
empiriindsamling. Det hænger også sammen med en ofte tveervidenska- 
belig tilgang. Saledes kan det papeges at en af styrkerne ved CP er et fokus 
pa metodiske, demokratiske tilgange (Toulmin, 1996), hvor de metodiske 
valg i højere grad skal samspille med den aktuelle kontekst end samstem- 
mes med en sneever videnskabelig forstaelse. Dette kan pa den anden side 
ogsa fremfores som en svaghed. CP-forskere bor derfor veere omhyggelige 
med at sikre en høj grad af gennemsigtighed i deres forskning. 

Således ønsker forfatterne bag denne artikel at understrege, at en 
CP-tilgang er en unik og innovativ tilgang i det idrzetspsykologiske felt, 
men indeholder samtidig markante implikationer for arbejdet som for- 
sker, som i flere henseende kræver en nyorientering i kraft af CP’s værdi- 
orienterede tilgang: 


1. CP er ikke verdifri forskning, principielt bor det ses som det mod- 
satte, idet det er politisk engageret forskning. CP fokuserer pa idéen 
om det gode liv og et samfund, hvor fx retten til at blive hort og 
udvidelsen af retten til ressourcer og livskvalitet er essentiel (Berli- 
ner et al., 2005). 

2. CP forsøger at skabe lige adgang til ressourcer, muligheder, rettig- 
heder og fordelingen af magt som helhed. Dette kan gores ved at 
skabe samhorighed, feellesskab eller community-folelse til gavn for 
deltagerne. Eksemplerne er mange, såsom interessegrupper, ritua- 
ler, fester eller i vores tilfælde et fælles tredje omkring fodbold og 
coaching. Rationalet er at arbejde med en proces, hvor der skabes 
inkluderende fællesskaber, hvori individer har mulighed for aktiv 
deltagelse. Det centrale tema er mangfoldighed som et konstruktivt 
inkluderende fællesskab (Berliner et al., 2005). 

3. Deltagelse anses som et grundelement for forskning i et CP-perspek- 
tiv. Det er i samspillet imellem community, individ og forsker, at 

barrierer for og mulighederne i en given udfordring forhandles og 
præciseres. Endvidere er det også i dette samspil, at beslutningen 
omkring et evt. forlob tages (Berliner et al., 2005). 


Malet for CP-forskeren er at bidrage til empowerment af lokalmiljger 
og deltagere igennem etablering af ligeværdig dialog for alle involverede. 
Denne forstaelse bygger pa et princip om at arbejde med respekt for 
menneskelig forskellighed. Det kan veere fx alder, handicap eller socio- 
økonomisk status. Fundamentet for CP rækker derfor ud til hele miljøet 
og ber forstas deri (Berliner et al., 2005). 


Praktiske implikationer i arbejdet som CP-forsker 
Community-psykologerne Grant, Nelson og Mitchell (2008) præsenterer 
fem udfordringer, som er nodvendige at vere refleksiv omkring i rollen 
som CP forsker (egen oversættelse og tilpasning); opbygning af relation, 
anerkendelse og deling af magt, tilskyndelse til deltagelse, gennemforelse af 
forandringer og etablering af troværdige beretninger. Disse fem udfordrin- 
ger har også været centrale at bearbejde og overveje i det føromtalte pro- 
jekt. Til trods for italesættelsen som udfordringer bør de samtidig forstås 
som potentialet i arbejdet med CP. 


Opbygning af relation 

Den relation, der opstår i et CP-projekt, er af afgørende betydning for den 
mulige succes for et handlingsrettet forløb. I denne forbindelse er det vig- 
tigt at fremhæve, at forskeren ofte vil være en outsider, som skal opbygge 
tillid i et lokalmiljø. Som forsker må man derfor lægge megen vægt på 
opbygning af relationer til og imellem de involverede. Det er relationerne, 
som sikrer de gode CP-projekter og samtidig styrker bæredygtigheden i 
denne forskningsform. 


Anerkendelse og deling af magt 


Magt er et af de centrale temaer i CP med særligt sigte på at påpege ulig- 
heder i samfundet. Forskeren vil som oftest have en relativt stor magt 

ift. deltagerne, hvilket kan medfore en mulighed for kontrol af deltager/ 
forløb. Dette aspekt bor forsker(e) og de involverede italeszette og reflek- 
tere over. At opgive kontrol og stræbe efter lighed i magt er således en 
veesentlig udfordring, som kan vere kompliceret og udfordrende for for- 
skeren. Som tilfeeldet var med opbygning af relationer, er det vigtigt i CP, 
at forskeren er reflekteret over denne magt og måder, hvorpå man kan 
dele magt. 


Tilskyndelse til deltagelse 

Deltagelse vil altid variere i et CP-projekt, og det er vigtigt for forskeren 
at være bevidst om, at forskellige grader af involvering vil kendetegne 
et projekt. Sa til trods for ofte entusiastiske forskere mht. deltagelse 
fordres det at vere refleksiv og bevidst om, at deltagelse ikke forankres 
i ublu forventninger fra forskerens side. Man bor således søge at forstå 
deltagernes interesse og ønske om at deltage, imens man søger at gore 
deltagelse mulig pa varierede måder, sa flest mulige kan deltage (fx 
med varieret metodebrug). Derfor er det også vigtigt at skabe en åben 
diskussion om deltagernes behov frem for at fremføre egen agenda 
som forsker. Grant og kollegerne (2008) præsenterede flere barrierer 
ift. deltagelsen, som er væsentlige at overveje: tidsforbrug, økonomi, 
sprogbarriere, intimidering og rovdrift på enkelte deltagere ledende til 
udbrændthed. 


Gennemførelse af forandringer 


Da CP kendetegnes ved handling og dermed et ønske om at skabe forand- 
ringer, er det indenfor CP essentielt at forholde sig til og være reflekteret 
omkring dette. At gennemføre ændringer i et lokalmiljø er ikke nogen 
simpel opgave, hvilket bør tydeliggøres for alle involverede. Ligeledes vil 
sådanne forandringer ofte være en langsom proces, hvorfor det er de små 
succeser, som bør fejres, frem for en forventning om drastiske ændringer. 
Derfor må det også påpeges, at bæredygtighed er det centrale punkt i 
denne type af forskning, hvorved et projekt bør kunne leve videre efter 
eventuel afsluttende forskningsrapportering. 

Etablering af troværdige beretninger 

Der findes kritiske røster, som fremhæver, at handlingsrettet forskning 
(og dermed CP), ikke er egentlig forskning, men snarere community-ud- 
vikling og praksis. En sådan kritik synes misforstået, da et handlingsret- 
tet perspektiv i praksis er forskning, som leder til community-udvikling. 
Men for at imødekomme ovennævnte kritik, misforståelsen til trods, 
er det nødvendigt ikke kun at skele til de potentielle forandringer, 
men også skabe troværdige beretninger om forskningen. En sådan 
troværdighed må forstås med udgangspunkt i deltagernes oplevel- 
ser, hvorfor validiteten af et sådant forskningsprojekt med fordel kan 
bindes op på en ambition om at skabe social robust viden (Nielsen & 
Nielsen, 2015). 


Konklusion 


I dette kapitel har vi præsenteret potentialet i en handlingsrettet 
forskningstilgang i form af community psykologi i et idrætspsykologisk 
projekt i København, Danmark. Denne unikke tilgang gav mulighed for 
en anden måde at arbejde med psykologi på indenfor fysisk aktivitet og 
sundhed. Tilgangen hjalp deltagerne til at udvikle fysisk og mentalt sunde 
liv på egne præmisser og skabte øget deltagelse i og glæde ved fysisk akti- 
vitet og skolegang. Den involverende og medbestemmende tilgang syntes 
befordrende for deltagerne og fik stor betydning for deres oplevelse af 
projektet. Dette til trods for at deltagerne i dette studie ofte oplevedes 
som modborgere i samfundet af det omkringliggende samfund, frem for 
medborgere. Igennem studiet og tilgangen lykkedes det at skabe social 
og personlig udvikling samt at arbejde med medborgerskab på måder, 
der gav mening for deltagerne. På baggrund af erfaringer fra dette studie 
synes CP at være en spændende og anderledes tilgang indenfor idrætspsy- 
kologi, især når målgruppen er marginaliserede eller udsatte grupper. 


Tak til 


Dybfølt tak til skoleledelse, lærere, pædagoger og elever på skolen for at 
byde os velkommen og inkludere os i deres fællesskab og hverdag. Tak til 

coaches/mentorer, fodboldtrænere, fodboldklubben, kollegaer, fonde og 
lokalmiljø. Uden jeres åbenhed og deltagelse kunne vi aldrig have gen- 
nemført projektet. 

